''Un amendament a fost adoptat, cel cu privire la cheltuieli de bunuri şi servicii pentru organizarea unei manifestări şi pentru plata unor cheltuieli pe care le avem de făcut la Monitorul Oficial, cel cu privire la cheltuielile de personal s-a respins'', a declarat Dorneanu.

Preşedintele Curţii Constituţionale a primit însă promisiunea din partea Guvernului că vor fi alocaţi bani în plus la prima rectificare bugetară.

''Au promis că la rectificare vor găsi sumele necesare pentru a plăti. Deocamdată, pe primele luni, avem resursele alocate. M-am bucurat că am simţit un pic de colegialitate şi simpatie faţă de fostul lor coleg'', a conchis Dorneanu.

Decizia a venit în contextul în care CCR urmează să decidă săptămâna viitoare asupra ordonanţei de modificare a Codurilor Penale.